ai4bharat/Pralekha huggingface dataset:
பிரதமர் அலுவலகம்
டோக்கியோ-வில் பிரதமர் தலைமையில் தொழிலதிபர்களின் வட்ட மேஜை கூட்டம்
டோக்கியோ-வில் ஜப்பானிய தொழிலதிபர்களின் வட்டமேஜை கூட்டத்துக்கு பிரதமர் திரு.நரேந்திர மோடி இன்று தலைமைவகித்தார்.
இந்த நிகழ்வில் 34 ஜப்பானிய நிறுவனங்களைச் சேர்ந்த முன்னணி நிர்வாகிகள் மற்றும் தலைமை செயல் அதிகாரிகள் கலந்துகொண்டனர். இவற்றில் பெரும்பாலான நிறுவனங்கள் ஏற்கனவே இந்தியாவில் முதலீடு செய்து செயல்பாட்டில் உள்ளன. ஆட்டோமொபைல்ஸ், எலெக்ட்ரானிக்ஸ், செமிகண்டக்டர்ஸ், உருக்கு, தொழில்நுட்பம், வர்த்தகம் மற்றும் வங்கி மற்றும் நிதி உள்ளிட்ட பல்வேறுபட்ட துறைகளைச் சேர்ந்த நிறுவனங்கள் இடம்பெற்றிருந்தன. மேலும், கெய்தன்ரேன், ஜப்பான் வெளி வர்த்தக அமைப்பு , ஜப்பான் சர்வதேச ஒத்துழைப்பு முகமை , சர்வதேச ஒத்துழைப்புக்கான ஜப்பான் வங்கி , ஜப்பான்-இந்தியா வர்த்தக ஆலோசனைக் குழு , இன்வெஸ்ட் இந்தியா போன்ற இந்தியா மற்றும் ஜப்பானைச் சேர்ந்த முக்கிய வர்த்தக அமைப்புகள் மற்றும் நிறுவனங்கள் கலந்துகொண்டன.
இந்தியா-வும், ஜப்பானும் இயற்கையான கூட்டாளிகள் என்று குறிப்பிட்ட பிரதமர், இந்தியா-ஜப்பான் நல்லுறவின் தூதர்களாக வர்த்தக சமூகத்தினர் இருப்பதாக பாராட்டு தெரிவித்தார். மேலும் பிரதமர் பேசும்போது, பிரதமர் கிஷிடா, இந்தியாவுக்கு கடந்த மார்ச் மாதத்தில் பயணம் மேற்கொண்டபோது, அடுத்த 5 ஆண்டுகளில் ஜப்பானிலிருந்து 5 லட்சம் கோடி யென் முதலீடு செய்வது என இலக்கு நிர்ணயிக்கப்பட்டது என்றார். இந்தியா ஜப்பான் இடையே தொழில் துறை போட்டித்திறன் ஒத்துழைப்பு, தூய்மை எரிசக்தி ஒத்துழைப்பு போன்ற பொருளாதார உறவுகளில் அண்மைக்காலமாக ஏற்பட்ட முன்னேற்றங்களை பிரதமர் குறிப்பிட்டார். தேசிய கட்டமைப்பு திட்டம், உற்பத்தி அடிப்படையிலான ஊக்கத்தொகை திட்டம், செமிகண்டக்டர்களுக்கான கொள்கை போன்ற நடவடிக்கைகள் குறித்தும் பேசினார். இந்தியாவில் புதிய நிறுவனங்கள் தொடங்குவதற்கான சூழல் இருப்பதையும் எடுத்துரைத்தார்.
சர்வதேச அளவில் அந்நிய நேரடி முதலீட்டு அளவு குறைந்துள்ளபோதிலும், முந்தைய நிதியாண்டில் இந்தியா சாதனை அளவாக 8,400 கோடி அமெரிக்க டாலர்கள் அளவுக்கு அந்நிய நேரடி முதலீட்டை பெற்றிருப்பதை அவர் குறிப்பிட்டார். இது இந்தியாவின் பொருளாதாரத் திறன் மீதான நம்பிக்கைக்கான அடையாளம் என்று அவர் குறிப்பிட்டார். இந்தியாவில் ஜப்பான் நிறுவனங்கள் மிகப்பெரும் பங்களிப்பை செய்ய வேண்டும் என்று அவர் அழைப்பு விடுத்தார். இந்தியாவின் வளர்ச்சிப் பயணத்தில் ஜப்பானின் பங்களிப்பை கொண்டாடும் வகையில், ஜப்பான் வாரம் போன்ற நிகழ்ச்சியை நடத்த வேண்டும் என்று பிரதமர் ஆலோசனை தெரிவித்தார்.
வர்த்தக அமைப்பில் கீழ்க்காணும் தொழிலதிபர்கள் கலந்துகொண்டனர்.
ரெயில்வே அமைச்சகம்
ரிசர்வ் காவல் படையில் 20,000 கான்ஸ்டபிள் பதவிக்கான ஆட்கள் நியமனம் குறித்தவிளக்கம்
ரிசர்வ் காவல்படையில் 20,000 கான்ஸ்டபிள் பதவிக்கான ஆட்கள் நியமனம் குறித்த பத்திரிகை ஊடகங்களிலும், சமூக வலைதளங்களிலும் தவறான தகவல் பரப்பப்படுகிறது.
இது தொடர்பாக ரிசர்வ் காவல் படை அல்லது ரயில்வே அமைச்சகம் ஆகியவற்றின் அதிகாரப்பூர்வ இணையதளங்களிலோ அல்லது பத்திரிகைகளிலோ அல்லது மின்னணு ஊடகங்களிலோ அறிவிப்பு எதுவும் வெளியிடப்படவில்லை.
-----
(AD/ES/KPG/KRS
(Visitor Counter : 136
பாதுகாப்பு அமைச்சகம்
நாட்டின் பாதுகாப்பு மற்றும் வளர்ச்சிக்காக புதிய தொழில்நுட்பங்களை சிறு, குறு, நடுத்தர தொழில் நிறுவனங்கள் உருவாக்க வேண்டும்: அமைச்சர் திரு ராஜ்நாத் சிங்
ஆராய்ச்சி மற்றும் மேம்பாட்டில் அதிக முதலீடு செய்து புதிய தயாரிப்புகள் மற்றும் தொழில்நுட்பங்களை உருவாக்கி அதன் மூலம் நாட்டின் பாதுகாப்பு மற்றும் முன்னேற்றத்திற்கு பங்களிக்க சிறு, குறு மற்றும் நடுத்தர தொழில் நிறுவனங்களுக்கு பாதுகாப்பு அமைச்சர் திரு ராஜ்நாத் சிங் அழைப்பு விடுத்தார்.
இந்திய பாதுகாப்பு உபகரணங்கள் உற்பத்தியாளர்களின் சங்கத்துடன் இணைந்து பாதுகாப்பு அமைச்சகத்தின் பாதுகாப்பு உபகரணங்கள் உற்பத்தித் துறை டிசம்பர் 04, 2021 அன்று புதுதில்லியில் ஏற்பாடு செய்திருந்த சிறு, குறு மற்றும் நடுத்தர தொழில் நிறுவனங்கள் மாநாட்டில் தொடக்க உரை ஆற்றிய அவர், உலோக உபகரணங்களை தயாரிப்பில் சர்வதேச அளவில் அங்கீகரிக்கப்பட்டுள்ள ஜெர்மனியின் மிட்டெல்ஸ்டாண்ட் போன்ற தொழில்துறை தளத்தை இந்தியாவில் உருவாக்க சிறு, குறு மற்றும் நடுத்தர தொழில் நிறுவனங்களை வலியுறுத்தினார்.
உள்நாட்டு மற்றும் உலகளாவிய பாதுகாப்புத் தேவைகளைப் பூர்த்தி செய்யும் உலகப் புகழ்பெற்ற தொழில்துறை தளத்தை இந்தியாவில் உருவாக்க முடியும் என்று திரு ராஜ்நாத் சிங் கூறினார்.
தொடர்ந்து பேசிய அவர், சிறிய அளவில் தரமான தயாரிப்புகளை உற்பத்தி செய்வதன் மூலம் பெரிய நிறுவனங்களை சிறு, குறு மற்றும் நடுத்தர தொழில் நிறுவனங்கள் ஆதரிக்கின்றன என்றும் வேலைவாய்ப்புகளை உருவாக்குகின்றன என்றும் கூறினார்.
இளைஞர்களை மேம்படுத்துவதிலும் அவர்களின் கனவுகளை நிறைவேற்றுவதிலும் சிறு, குறு மற்றும் நடுத்தர தொழில் நிறுவனங்கள் பெரும் பங்கு வகிக்க முடியும் என்று அவர் தெரிவித்தார். இந்தியா விரைவில் இந்திய ஆயுதப் படைகளுக்கு மட்டுமன்றி , உலகிற்கும் அதிநவீன தொழில்நுட்ப வழங்குநராக மாறும் என்று அமைச்சர் நம்பிக்கை தெரிவித்தார்.
தொடர்ந்து மாறிவரும் பாதுகாப்புச் சூழலைக் கருத்தில் கொண்டு, இத்துறையில் தற்சார்புக்கு அரசு முன்னுரிமை அளிக்கிறது என்று திரு சிங் கூறினார். இந்தத் துறையில் சிறு, குறு மற்றும் நடுத்தர தொழில் நிறுவனங்கள் தாங்களது முழு திறனையும் கட்டவிழ்த்துவிட வேண்டிய அவசியம் உள்ளது என்றார்.
நாட்டின் பாதுகாப்புத் தேவைகளைப் பூர்த்தி செய்வதிலும், உலகளாவிய தேவைகளைப் பூர்த்தி செய்வதிலும் இந்திய உற்பத்தியாளர்கள் மற்றும் அவர்களுடன் தொடர்புடைய சிறு, குறு மற்றும் நடுத்தர தொழில் நிறுவனங்கள் முக்கியப் பங்காற்றுவார்கள் என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1778002
(Visitor Counter : 172
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புற பருவ நிலை திரைப்படத் திருவிழா 
நகர்ப்புறம் 20-ன் ஒரு பகுதியாக மத்திய வீட்டுவசதி மற்றும் நகர்ப்புற விவகாரங்கள் துறை அமைச்சகம், பிரான்ஸ் மேம்பாட்டு அமைப்பு, ஐரோப்பிய ஒன்றியம் ஆகியவை இணைந்து நகர்ப்புற பருவ நிலை திரைப்படத் திருவிழாவிற்கு ஏற்பாடு செய்துள்ளது. நாளை முதல் 26-ம் தேதி வரை நடைபெறும் இந்த திருவிழாவில் இந்தியா, பிரான்ஸ், ஜெர்மனி, பெல்ஜியம், போலந்து உள்ளிட்ட நாடுகளின் விருதுகளை வென்ற 11 திரைப்படங்கள் திரையிடப்பட உள்ளன.
இந்தத் திரைப்படங்கள் இனி வரும் மாதங்களில் புதுதில்லி, மும்பை, பெங்களுரூ, கொல்கத்தா, அகமதாபாத் ஆகிய நகரங்களில் திரையிடப்படும். ஜி20 அமைப்பின் இந்தியத் தலைவர் திரு அமிதாப் காந்த் தலைமையில் நாளை புதுதில்லியில் நடைபெறும் தொடக்க விழாவில், பிரான்ஸ் மற்றும் ஐரோப்பிய ஒன்றியத்திற்கான இந்திய தூதர்கள் தொடக்கவுரை ஆற்றுகின்றனர். பருவநிலை மாறுபாட்டின் தாக்கம் குறித்து மக்களிடையே விழிப்புணர்வை ஏற்படுத்தி நீடித்த நகர்ப்புற வளர்ச்சிக்கான நடவடிக்கைகளில் பொதுமக்களை பங்கெடுக்கச் செய்வதே இந்த திரைப்பட விழாவின் நோக்கமாகும்.
இந்தத் திரைப்பட விழாவில் திரையிடுவதற்காக 20 நாடுகளைச்சேர்ந்த 150 திரைப்படங்கள் அனுப்பிவைக்கப்பட்டன. இவற்றில் இருந்து 27 திரைப்படங்கள் தேர்வுசெய்யப்பட்டு, இறுதியாக 11 திரைப்படங்களை திரையிட ஏற்பாடு செய்யப்பட்டுள்ளது.
பிரதமர் அலுவலகம்
செப்டம்பர் 24 அன்று ஒன்பது வந்தே பாரத் எக்ஸ்பிரஸை பிரதமர் கொடியசைத்து தொடங்கி வைக்கிறார்
இந்த ஒன்பது புதிய வந்தே பாரத் ரயில்கள் பதினொரு மாநிலங்களில் போக்குவரத்து இணைப்பை அதிகரிக்கும்
பூரி, மதுரை, திருப்பதி போன்ற முக்கிய வழிபாட்டுத் தலங்களுக்கு வந்தே பாரத் ரயில் போக்குவரத்து
ரயில்கள் இயக்கப்படும் வழித்தடங்களில் அதன் வேகம் அதிகமாக இருக்கும் மற்றும் பயணிகளின் கணிசமான நேரத்தை மிச்சப்படுத்தும்
பயணிகளுக்கு உலகத் தரம் வாய்ந்த அனுபவத்தை வழங்கவும், சுற்றுலாவை ஊக்குவிக்கவும் புதிய ரயில்கள்
பிரதமர் திரு. நரேந்திர மோடி 24 செப்டம்பர் 2023 அன்று மதியம் 12:30 மணிக்கு காணொலி மூலம் ஒன்பது வந்தே பாரத் ரயில்களை கொடியசைத்து தொடங்கி வைக்கிறார்.
இந்த புதிய வந்தே பாரத் ரயில்கள் நாடு முழுவதும் போக்குவரத்து இணைப்பை மேம்படுத்துவதற்கும் ரயில் பயணிகளுக்கு உலகத் தரம் வாய்ந்த வசதிகளை வழங்குவதற்கும் பிரதமரின் தொலைநோக்குப் பார்வையை நனவாக்குவதற்கான ஒரு படியாகும்.
கொடியசைத்து தொடங்கப்படும் புதிய ரயில்கள்:
- உதய்பூர் - ஜெய்ப்பூர் வந்தே பாரத் எக்ஸ்பிரஸ்
- திருநெல்வேலி-மதுரை-சென்னை வந்தே பாரத் எக்ஸ்பிரஸ்
- ஹைதராபாத் - பெங்களூரு வந்தே பாரத் எக்ஸ்பிரஸ்
- விஜயவாடா - சென்னை  வந்தே பாரத் எக்ஸ்பிரஸ்
- பாட்னா - ஹவுரா வந்தே பாரத் எக்ஸ்பிரஸ்
- காசர்கோடு - திருவனந்தபுரம் வந்தே பாரத் எக்ஸ்பிரஸ்
- ரூர்கேலா - புவனேஸ்வர் - பூரி வந்தே பாரத் எக்ஸ்பிரஸ்
- ராஞ்சி - ஹவுரா வந்தே பாரத் எக்ஸ்பிரஸ்
- ஜாம்நகர்-அகமதாபாத் வந்தே பாரத் எக்ஸ்பிரஸ்
ராஜஸ்தான், தமிழ்நாடு, தெலங்கானா, ஆந்திரா, கர்நாடகா, பீகார், மேற்கு வங்கம், கேரளா, ஒடிசா, ஜார்க்கண்ட் மற்றும் குஜராத் ஆகிய 11 மாநிலங்களில் இந்த ஒன்பது ரயில்கள் போக்குவரத்து இணைப்பை அதிகரிக்கும்.
இந்த வந்தே பாரத் ரயில்கள் அவற்றின் இயக்கப்படும் வழித்தடங்களில் அதிவேக ரயிலாக இருக்கும் மற்றும் பயணிகளின் கணிசமான நேரத்தை மிச்சப்படுத்த உதவும். இந்த வழித்தடத்தில் தற்போதுள்ள அதிவேக ரயிலுடன் ஒப்பிடும்போது, ரூர்கேலா - புவனேஸ்வர் - பூரி வந்தே பாரத் எக்ஸ்பிரஸ் மற்றும் காசர்கோடு - திருவனந்தபுரம் வந்தே பாரத் எக்ஸ்பிரஸ் ஆகியவை சுமார் 3 மணி நேரம் வேகமாக இருக்கும். ஹைதராபாத் - பெங்களூரு வந்தே பாரத் எக்ஸ்பிரஸ் 2.5 மணி நேரம் வேகம்; நெல்லை-மதுரை-சென்னை வந்தே பாரத் எக்ஸ்பிரஸ் வழக்கமான பயண நேரத்தைக் காட்டிலும் 2 மணி நேரத்திற்கு முன்னதாக சென்றடையும்; ராஞ்சி - ஹவுரா வந்தே பாரத் எக்ஸ்பிரஸ், பாட்னா - ஹவுரா வந்தே பாரத் எக்ஸ்பிரஸ் மற்றும் ஜாம்நகர் - அகமதாபாத் வந்தே பாரத் எக்ஸ்பிரஸ் சுமார் 1 மணி நேரம்; மற்றும் உதய்பூர் - ஜெய்ப்பூர் வந்தே பாரத் எக்ஸ்பிரஸ் சுமார் அரை மணி நேரம்.
நாடு முழுவதும் உள்ள முக்கிய வழிபாட்டுத் தலங்களின் இணைப்பை மேம்படுத்துவதற்கான பிரதமரின் தொலைநோக்குப் பார்வைக்கு ஏற்ப, ரூர்கேலா - புவனேஸ்வர் - பூரி வந்தே பாரத் எக்ஸ்பிரஸ் மற்றும் திருநெல்வேலி - மதுரை - சென்னை வந்தே பாரத் எக்ஸ்பிரஸ் ஆகியவை முக்கிய வழிபாட்டு நகரங்களான பூரி மற்றும் மதுரையை இணைக்கும். மேலும், விஜயவாடா - சென்னை வந்தே பாரத் எக்ஸ்பிரஸ் ரேணிகுண்டா வழியாக இயக்கப்படும் மற்றும் திருப்பதி யாத்திரை மையத்திற்கு சிறந்த இணைப்பை வழங்கும்.
இந்த வந்தே பாரத் ரயில்களை அறிமுகப்படுத்துவது நாட்டில் ரயில் சேவையின் புதிய தரத்தை பிரதிபலிக்கும். உலகத் தரம் வாய்ந்த வசதிகள் மற்றும் கவாச் தொழில்நுட்பம் உள்ளிட்ட மேம்பட்ட பாதுகாப்பு அம்சங்களைக் கொண்ட இந்த ரயில்கள், சாதாரண மக்கள், தொழில் வல்லுநர்கள், வணிகர்கள், மாணவர் சமூகம் மற்றும் சுற்றுலாப் பயணிகளுக்கு நவீன, விரைவான மற்றும் வசதியான பயண வழிமுறைகளை வழங்குவதற்கான ஒரு முக்கியப் படியாக இருக்கும்.
தகவல் மற்றும் ஒலிபரப்பு அமைச்சகம்
ஒண்டி வீரன் நினைவு தபால்தலை வெளியிட ஒப்புதல் அளித்த மத்திய அமைச்சர் திரு அஷ்வினி வைஷ்ணவுக்கு டாக்டர் எல் முருகன் நன்றி
சுதந்திர போராட்ட வீரர் ஒண்டி வீரனின் நினைவு தபால்தலையை வெளியிட ஒப்புதல் அளித்த, மத்திய தொலைத்தொடர்புத்துறை அமைச்சர் திரு அஷ்வினி வைஷ்ணவுக்கு மத்திய தகவல் ஒலிப்பரப்பு, மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர் எல் முருகன் நன்றி தெரிவித்துள்ளார்.
இது தொடர்பாக அவர் வெளியிட்டுள்ள டுவிட்டர் செய்தியில், தமிழகத்தின் திருநெல்வேலியில் ஒண்டி வீரனின் நினைவு தினமான வரும் 20ம் தேதி அவரது நினைவு தபால்தலை வெளியிடப்பட உள்ளது என குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1852282
மத்திய அமைச்சரவை
டிஜிட்டல் மாற்றத்திற்கான தீர்வுகளைப் பகிர்ந்து கொள்வதில் ஒத்துழைப்பை ஏற்படுத்தும் வகையில் இந்தியா மற்றும் ஆன்டிகுவா - பார்புடா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் தலைமையில் இன்று நடைபெற்ற மத்திய அமைச்சரவைக் கூட்டத்தில், மத்திய மின்னணு மற்றும் தகவல் தொழில்நுட்ப அமைச்சகம் மற்றும் ஆன்டிகுவா-பார்புடாவின் தகவல், தொலைத்தொடர்பு தொழில்நுட்பங்கள் அமைச்சகம் ஆகியவற்றுக்கு இடையே மக்கள் மத்தியிலான டிஜிட்டல் மாற்றத்தில் வெற்றிகரமாக செயல்படுத்தப்படும் டிஜிட்டல் தீர்வுகளைப் பகிர்ந்து கொள்வதற்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டுள்ளது. 2023 ஜூன் 13 அன்று இந்த ஒப்பந்தம் கையெழுத்திடப்பட்டது.
இந்த புரிந்துணர்வு ஒப்பந்தம் இரு நாடுகளின் டிஜிட்டல் மாற்ற முன்முயற்சிகளை செயல்படுத்துவதில் நெருக்கமான ஒத்துழைப்பை ஏற்படுத்தும். அத்துடன் அனுபவங்கள் மற்றும் டிஜிட்டல் தொழில்நுட்ப அடிப்படையிலான தீர்வுகளை ஊக்குவிப்பதை இது நோக்கமாகக் கொண்டுள்ளது. தகவல் தொழில்நுட்பத் துறையில் அதிக வேலை வாய்ப்புகளுக்கு வழிவகுக்கும் வகையிலான மேம்பட்ட ஒத்துழைப்பை ஏற்படுத்த இந்த புரிந்துணர்வு ஒப்பந்தம் வகை செய்யும்.
இந்த புரிந்துணர்வு ஒப்பந்தம் இரு தரப்பினரும் கையொப்பமிட்ட நாளிலிருந்து நடைமுறைக்கு வரும் என்பதுடன், 3 ஆண்டுகளுக்கு நடைமுறையில் இருக்கும்.
டிஜிட்டல் பொது உள்கட்டமைப்புத் துறையில் அரசுகள் மற்றும் இருதரப்பு ஒத்துழைப்பு மேம்படுத்தப்படும். இந்த புரிந்துணர்வு ஒப்பந்தத்தின் மூலம் மேற்கொள்ளப்படும் நடவடிக்கைகளுக்கு வழக்கமான ஒதுக்கீடுகள் மூலம் நிதியளிக்கப்படும்.
தகவல் தொழில்நுட்பத் துறையில் இருதரப்பு மற்றும் பலதரப்பு ஒத்துழைப்பை மேம்படுத்துவதற்காக பல நாடுகள் மற்றும் பலதரப்பு நிறுவனங்களுடன் மின்னணுவியல் மற்றும் தகவல் தொழில்நுட்ப அமைச்சகம் ஒத்துழைத்து செயல்பட்டு வருகிறது.
தகவல் தொழில்நுட்பத் துறையில் ஒத்துழைப்பையும் தகவல் பரிமாற்றத்தையும் ஊக்குவிப்பதற்காக பல்வேறு நாடுகளுடன் புரிந்துணர்வு ஒப்பந்தங்கள் கையெழுத்திடப்படுகிறது. இது டிஜிட்டல் இந்தியா, தற்சார்பு இந்தியா, மேக் இன் இந்தியா போன்ற, அரசின் பல்வேறு முன்முயற்சிகளுக்கு ஊக்கம் அளிக்கும் வகையில் உள்ளது. நாட்டு மக்களை டிஜிட்டல் அதிகாரம் பெற்ற சமூகமாகவும் நாட்டை அறிவுசார் பொருளாதாரமாகவும் மாற்றுவது இதன் நோக்கமாகும்.
கடந்த சில ஆண்டுகளில், டிஜிட்டல் பொது உள்கட்டமைப்பை  செயல்படுத்துவதில் இந்தியா தனது முன்னணி இடத்தை நிரூபித்துள்ளது. கொவிட் தொற்றுபாதிப்புக் காலத்தின் போது கூட பொதுமக்களுக்கு சேவைகளை அரசு வெற்றிகரமாக வழங்கியுள்ளது. இதன் விளைவாக, பல நாடுகள் இந்தியாவின் அனுபவங்களிலிருந்து கற்றுக்கொள்வதற்காக புரிந்துணர்வு ஒப்பந்தங்களில் கையெழுத்திட ஆர்வம் காட்டுகின்றன.
ரெயில்வே அமைச்சகம்
இந்திய ரயில்வேயின் சரக்கு வர்த்தக மேம்பாட்டு இணையதளம் : திரு பியுஷ் கோயல் துவக்கி வைத்தார்
நாட்டின் சரக்குப் போக்குவரத்து துறையின் முதுகெலும்பாக இந்திய ரயில்வே திகழ்கிறது. கடந்தாண்டு பொது முடக்கத்தின் போது பெரும்பாலான சேவைகளுக்கு தடையேற்பட்ட நிலையில், சரக்குகளைக் கொண்டு செல்வதில் தொய்வில்லாத சேவையை ரயில்வே ஆற்றியது.
வாடிக்கையாளர் சேவைகளை புதிய உச்சங்களுக்கு எடுத்து செல்லும் விதமாக, இந்திய ரயில்வேயின் சரக்கு வர்த்தக மேம்பாட்டு இணையதளத்தை, ரயில்வே அமைச்சர் திரு பியுஷ் கோயல் இன்று துவக்கி வைத்தார்.
நிகழ்ச்சியில் பேசிய அமைச்சர், இந்தியாவின் அனைத்து பகுதிகளையும் இணைக்கும் கண்ணுக்குப் புலப்படாத நூலிழை இந்திய ரயில்வே என்று புகழாரம் சூட்டினார். கொரோனா ஊரடங்கின் போது, அத்தியாவசியப் பொருட்களை நாட்டின் பல்வேறு பகுதிகளுக்கு கொண்டு செல்லும் சவலான பணியை ரயில்வே திறம்பட செய்ததாக அவர் கூறினார்.
மேலும் பேசிய திரு கோயல், இன்று புதிதாக தொடங்கப்பட்டுள்ள இணையதளம், சரக்கு வாடிக்கையாளர்களின் அனைத்து தேவைகளையும் ஒரே இடத்தில் பூர்த்தி செய்யும் என்றும், ரயில்வேயுடன் எளிதாக வர்த்தகம் செய்வதை உறுதி செய்யும் என்றும் கூறினார்.
பிரதமர் திரு நரேந்திர மோடியின் தலைமையின் கீழ் ரயில்வேத் துறையின் அனைத்து செயல்பாடுகளிலும் முன்னெப்போதும் இல்லாத மேம்பாடு கடந்த ஆறு வருடங்களில் ஏற்பட்டிருப்பதாக அமைச்சர் கூறினார். எதிர்காலத்தை நோக்கி ரயில்வே தயாராகிக் கொண்டிருப்பதாகவும் அவர் தெரிவித்தார்.
இந்திய ரயில்வேயின் சரக்கு வர்த்தக மேம்பாட்டு இணையதளத்தின் இணைப்பு : https://www.fois.indianrail.gov.in/RailSAHAY
இதனை இந்திய ரயில்வே இணைய தளம் https://indianrailways.gov.in/# வாயிலாகவும் அணுகலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686228
தகவல் மற்றும் ஒலிபரப்பு அமைச்சகம்
‘குரங்கு பெடல்’ மிதிவண்டியின் மீது ஒரு தலைமுறைக்கு உள்ள உணர்வுபூர்வமான தொடர்பைப் காட்சிப்படுத்தியுள்ளது
கோல்டன் பீகாக் மற்றும் காந்தி விருதுக்கு போட்டியிடும் தமிழ்படம் குரங்கு பெடல்
தந்தைக்கு சைக்கிள் ஓட்டத் தெரியாத நிலையில், சைக்கிள் ஓட்டக் கற்றுக் கொள்வதில் குழந்தையின் ஆர்வத்தைப் படம்பிடித்துக் காட்டுகிறது குரங்கு பெடல் திரைப்படம் .“என்னுடைய குழந்தைப் பருவத்தில் சைக்கிள் மிகவும் சுவாரசியமான விஷயங்களில் ஒன்றாக இருந்ததால் அந்தக் கதை என் மனதில் என்றுமே இருந்துக்கொண்டே இருந்தது. சைக்கிள் ஓட்டக் கற்றுக்கொள்வது ஒருவருக்கு நம்பிக்கையைத் தருகிறது, அது என்னை ஒரு திரைப்படத்தை உருவாக்கத் தூண்டியது” என்று படத்தின் இயக்குனர் கமலக்கண்ணன் கூறினார்.
கோவாவில் நடைபெறும் 53வது இந்திய சர்வதேச திரைப்பட விழாவையொட்டி, பத்திரிகை தகவல் அலுவலகம் ஏற்பாடு செய்திருந்த ‘டேபிள் டாக்ஸ்’ அமர்வில் ஊடகங்கள் மற்றும் விழாப் பிரதிநிதிகளுடன் உரையாடும் போது, குரங்கு பெடல் மிதிவண்டியின் மீது ஒரு தலைமுறைக்கு உள்ள உணர்வுபூர்வமான தொடர்பைப் காட்சிப்படுத்தியுள்ளது என்றார் கமலக்கண்ணன்.
அதிக பட்ஜெட் படங்களிலிருந்து தனது படத்திற்கு உள்ள போட்டி பற்றி இயக்குனரிடம் கேட்டபோது, ஒரு திரைப்படம் அதிக பார்வையாளர்களை சென்றடைய சிறந்த கதைக்களம், திரைக்கதை மற்றும் நடிப்பு ஆகியவை முக்கியம் என்று கூறினார்.
நடிகர் காளி வெங்கட் தனது அனுபவத்தைப் பற்றி பேசுகையில், தமிழில் 90 படங்களுக்கு மேல் நடித்திருந்தாலும், இந்த படத்தில் அறிமுகமான குழந்தை கலைஞர்களிடமிருந்து நிறைய கற்றுக்கொண்டேன், என்று கூறினார். கதையில் உள்ள உணர்வுகளை தத்ரூபமாக படம்பிடித்து, அதை அழகாக திரையில் கொண்டு வந்துள்ளார் இயக்குனர் என்று கதாசிரியர் ராசி அழகப்பன் தெரிவித்தார்.
ராசி அழகப்பன் எழுதிய ‘சைக்கிள்’ என்ற சிறுகதையை அடிப்படையாகக் கொண்ட இப்படம், சர்வதேச போட்டிப் பிரிவில் விரும்பப்படும் கோல்டன் பீகாக் விருது மற்றும் ஐக்கிய நாடுகளின் சிறுவர் நிதியத்தின் திரைப்படம் மற்றும் தொலைக்காட்சிக்கான சர்வதேச கவுன்சில் வழங்கும் காந்தி பதக்கம் ஆகிய இரு பிரிவுகளில் போட்டியிடுகிறது. இந்த படத்திற்கு ஜிப்ரான் இசையமைத்துள்ளார், இதில் குழந்தை கலைஞர் சந்தோஷ் "மாரி" கதாபாத்திரத்திலும் நடிகர் காளி வெங்கட் அவரது தந்தையான 'கந்தசாமி' கதாபாத்திரத்திலும் நடித்துள்ளனர்.
திரைப்படம் பற்றி
இயக்குனர்: கமலக்கண்ணன் எஸ்
தயாரிப்பாளர்: #மான்டேஜ், யூவிடபள்யூ பிசினஸ் பிரைவேட் லிமிடெட்.
திரைக்கதை: பிரபாகர், கமலக்கண்ணன்
ஒளிப்பதிவாளர்: சுமி பாஸ்கரன்
தொகுப்பாளர்: சிவானந்தீஸ்வரன்
நடிகர்கள்: காளி வெங்கட், சந்தோஷ், ராகவன், ஞானசேகர், ரத்தீஷ், ஏ.இ.சாய் கணேஷ்
கதை சுருக்கம்:
1980களின் பின்னணியில் எடுக்கப்பட்ட இந்தத் திரைப்படம், குழந்தைக் கதாநாயகன் மாரியப்பன்  மற்றும் சைக்கிள் ஓட்டக் கற்றுக்கொள்ள வேண்டும் என்ற அவனது கனவை பற்றியது. கிராமம் அதன் முதல் சைக்கிள் வாடகைக் கடையைக் காண்கிறது. வாடகைக்கு சைக்கிள் எடுக்க பணம் மறுக்கப்பட்ட மாரி, சைக்கிள் ஓட்டுவதைக் கற்றுக் கொள்வதற்காக சைக்கிளை வாடகைக்கு எடுப்பதற்காக அவனை எப்போதும் செல்லம் கொஞ்சும் தாயிடமிருந்து ரகசியமாகப் பணத்தைப் பெறுகிறான். அவனது சைக்கிள் ஓட்டும் தருணங்கள் அதனால் ஏற்படும் விளைவுகள் அந்நியர்களை அவன் சந்தித்தல் ஆகியவையே இத்திரைப்படம்.
மனித வள மேம்பாட்டு அமைச்சகம்
மத்திய மனிதவள மேம்பாட்டுத் துறை அமைச்சர் 45,000 உயர் கல்வி நிறுவனங்களின் தலைவர்களுடன் புதுதில்லியில் வெபினார் மூலம் கலந்துரையாடுகிறார்
மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியால் நிஷாங்க் இன்று பெங்களூருவில் உள்ள தேசிய மதிப்பீடு மற்றும் அங்கீகார கவுன்சில்  நடத்திய வெபினார் மூலம் நாடெங்கும் உள்ள 45,000-க்கும் மேற்பட்ட உயர் கல்வி நிறுவனங்களின் தலைவர்களுடன் கலந்துரையாடினார். நாடு முழுவதும் உள்ள துணைவேந்தர்கள் / பதிவாளர்கள் / பேராசிரியர்கள் / உள் தர உத்தரவாத செல்  தலைவர்கள் / கல்லுரி முதல்வர்கள் / ஆசிரியர்கள் குழு ஆகியோரை உள்ளடக்கிய கல்வியாளர்களின் கூட்டத்தில் அமைச்சர் உரையாற்றினார்.
நோய்தொற்று பரவலின் இந்த தருணத்தில் தேசிய மதிப்பீடு மற்றும் அங்கீகார கவுன்சில்  எடுத்த முன்முயற்சிகளைப் பாராட்டிய அதேவேளையில், தற்போதைய நிலைமையை, அதன் அமைப்பில் உள்ள, கட்டுபாடுகளை எதிர்கொள்வதற்கான வாய்ப்பாகக் கருத வேண்டுமென நாட்டின் உள்ள உயர் கல்வி நிறுவனங்களுக்கு  திரு பொக்ரியால் அழைப்பு விடுத்தார். கல்வியாளர்கள், மாணவர்கள், பெற்றோர்கள் ஆன்லைன் முறைக்கு மாறவும், மாணவர்கள் மற்றும் உயர் கல்வி நிறுவனங்களின் கல்வி அமர்வுக்கு இடையூறு ஏற்படாதவகையில், நிலைமையைப் பயன்படுத்திக் கொள்ளவும் அவர் வேண்டுக்கோள் விடுத்தார். இந்தியாவில் ஆன்லைன் சுற்றுச்சூழல் அமைப்பை சீரமைத்து, மேம்படுத்துவது அவசர தேவையாக உள்ளது என்று அமைச்சர் குறிப்பிட்டார். ஆன்லைன் மூலம் கல்வியை போதிப்பது கிராமப்புறங்களையும் சென்றடையும் வகையில், கல்வியாளர்கள் தங்கள் பங்களிப்பை மேம்படுத்த வேண்டும் என்றும் அவர் கேட்டுகொண்டார்.
நோய்தொற்று பரவல் காலகட்டத்தில், ஸ்வயம் பிரபா, தீக்ஷரம்ப், பரமார்ஷ் தொடர்பாக மத்திய அரசு மேற்கொண்ட முன்முயற்சிகள் மற்றும் பல்வேறு நடவடிக்கைகள் குறித்தும் மத்திய அமைச்சர் விரிவாக எடுத்துரைத்தார். அனைத்து உயர் கல்வி நிறுவனங்களும் என்ஏஏசி அங்கீகார செயல்பாட்டில் பங்கேற்க வேண்டும் என்றும் அவர் வலியுறுத்தினார்.
------
(Visitor Counter : 233
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ராஜஸ்தானில் 18 நெடுஞ்சாலைத் திட்டங்களுக்கு திரு. நிதின் கட்கரி அடிக்கல் நாட்டினார்
மத்திய சாலைப் போக்குவரத்து, நெடுஞ்சாலைகள்; சிறு, குறு, நடுத்தரத் தொழில்கள் அமைச்சர் திரு.நிதின் கட்கரி, ராஜஸ்தானில் 18 நெடுஞ்சாலைத் திட்டங்களைக் காணொலி மூலம் அடிக்கல் நாட்டி இன்று துவக்கி வைத்தார்.
நிகழ்ச்சியில் பேசிய அவர், ராஜஸ்தானின் அனைத்து மாவட்டங்களும் தற்போது தேசிய நெடுஞ்சாலைகளுடன் இணைந்துள்ளதாகத் தெரிவித்தார்.
மாநிலத்தின் அனைத்து சாலைத் திட்டங்களையும் பரிசீலிப்பதாக உறுதி அளித்த திரு.கட்கரி, விரைவான ஒப்புதலுக்காக அனைத்து முன்மொழிதல்களையும் தமக்கு நேரடியாக அனுப்புமாறு ராஜஸ்தான் முதல்வரைக் கேட்டுக் கொண்டார்.
ராஜஸ்தான் முதல்வர் திரு.அசோக் கெலாட் இந்த விழாவிற்குத் தலைமை ஏற்றார். மத்திய அமைச்சர்கள் திரு.கஜேந்திர சிங் ஷெகாவத், ஜெனரல்  வி. கே. சிங், திரு. அர்ஜுன் ராம் மேகவால், திரு. கைலாஷ் சவுத்ரி மற்றும் மாநில அமைச்சர்கள் இதில் பங்கேற்றனர்.
இன்று அடிக்கல் நாட்டப்பட்டத் திட்டங்களின் மூலம் 1127 கிலோ மீட்டர்களுக்கு சாலைகள் அமைக்கப்படும். இதற்கான செலவு ரூபாய் 8,341 கோடி ஆகும். ராஜஸ்தானின் வளர்ச்சிக்கு இந்தச் சாலைகள் வழிவகுக்கும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683338
------
(Visitor Counter : 95
உள்துறை அமைச்சகம்
மத்திய உள்துறை அமைச்சர் திரு. அமித் ஷா, ஒடிசாவின் புவனேஸ்வரில் இன்று, காமாக்யாநகர்-துபூரி அகலப்படுத்தப்பட்ட நெடுஞ்சாலைத் திட்டத்தை நாட்டுக்கு அர்ப்பணித்து, மற்றொரு திட்டத்துக்கு அடிக்கல் நாட்டினார்
நாட்டின் வளர்ச்சி நெடுஞ்சாலைகளுடன் தொடர்புடையது - பிரதமர் திரு. நரேந்திர மோடியின் தலைமையின் கீழ், நாட்டின் உள்கட்டமைப்பு மேம்பாட்டிற்கு முக்கியத்துவம் அளிக்கப்பட்டுள்ளது: மத்திய உள்துறை அமைச்சர் திரு அமித் ஷா
மத்திய உள்துறை மற்றும் கூட்டுறவுத் துறை அமைச்சர் திரு. அமித் ஷா, ரூ.761 கோடி செலவில் 4 வழிப்பாதையாக அகலப்படுத்தப்பட்ட காமாக்யாநகர்-துபூரி பிரிவை ஒடிசாவின் புவனேஸ்வரில் நடைபெற்ற நிகழ்ச்சியில் இன்று நாட்டுக்கு அர்ப்பணித்தார். மோடார் முதல் பானேர் வரையிலான சாலையை ரூ. 34 கோடி செலவில் அகலப்படுத்தும் பணிகளுக்கும் அவர் இன்று அடிக்கல் நாட்டினார்.
நிகழ்ச்சியில் பேசிய திரு அமித் ஷா ஆகஸ்ட் 5, 2019 அன்று பிரதமர் திரு நரேந்திர மோடி 370 வது பிரிவை ரத்து செய்து ஒரு வரலாற்றுச் சிறப்பு மிக்க முடிவை எடுத்தார் என்று கூறினார். அதனால் இன்று காஷ்மீர் பிரதான நீரோட்டத்தில் இணைந்தது மட்டுமல்லாமல், அங்கு அமைதியுடன் கூடிய வளர்ச்சியும் ஏற்பட்டுள்ளது என்று அவர் தெரிவித்தார்.
ஒடிசாவின் கனிம வளம் நிறைந்த அங்குல் மற்றும் தேன்கனல் மாவட்டங்களை தேசிய நெடுஞ்சாலை மூலம் மாநிலத்தின் மற்ற பகுதிகளுடனும் நாட்டின் பிற பகுதிகளுடனும் இணைப்பதில் இன்று நாட்டுக்கு அர்ப்பணிக்கப்பட்டுள்ள இந்த நெடுஞ்சாலை முக்கியமானதாக இருக்கும் என்றார். நாட்டின் வளர்ச்சியும், பொருளாதார வளர்ச்சியும் நெடுஞ்சாலைகளுடன் இணைந்துள்ளன என்று அவர் தெரிவித்தார். பிரதமர் திரு. நரேந்திர மோடி கடந்த 9 ஆண்டுகளில் நாட்டின் நெடுஞ்சாலைகளின் மேம்பாட்டிற்காக அதிக பணிகளைச் செய்துள்ளார் என்று திரு. அமித் ஷா கூறினார்.
கடந்த 9 ஆண்டுகளில், பிரதமர் திரு நரேந்திர மோடியின் தலைமையின் கீழ், நாட்டின் உள்கட்டமைப்பு மேம்பாட்டிற்கு அதிக முக்கியத்துவம் அளிக்கப்பட்டுள்ளதாகவும், இதற்காக பட்ஜெட்டில் அதிக நிதி ஒதுக்கப்பட்டுள்ளது என்றும் அமைச்சர் கூறினார். ஒரு காலத்தில் இந்த பகுதி நக்சல் தீவிரவாதத்தால் பாதிக்கப்பட்டிருந்தது என்று அவர் தெரிவித்தார். ஆனால் கடந்த 9 ஆண்டுகளில், மத்திய அரசு, மாநில அரசுகளுடன் இணைந்து வெற்றிகரமாக அதை முறியடிக்கும் நடவடிக்கைகளை எடுத்துள்ளதாகவும் அதனால் நல்ல பலன்கள் கிடைத்துள்ளதாகவும் திரு அமித் ஷா தெரிவித்தார்.
ஒடிசா மாநிலம் இயற்கை பேரிடரால் அதிகம் பாதிக்கப்படக் கூடிய மாநிலம் என்று திரு அமித் ஷா கூறினார். மத்திய, மாநில அரசுகள் ஒருங்கிணைந்து செயல்பட்டால், இயற்கைப் பேரிடர்களால் ஏற்படும் பாதிப்புகளைக் குறைக்க முடியும் என்று அவர் குறிப்பிட்டார். 1999-ல் ஒடிசாவைத் தாக்கிய புயலின்போது ஆயிரக்கணக்கான மக்கள் உயிர் இழந்தனர் எனவும் ஆனால் தற்போது ஒடிசாவை புயல் தாக்கும் போதெல்லாம் உயிரிழப்புகள் ஏற்படுவது இல்லை என்றும் அவர் கூறினார். இது உலகம் முழுவதும் பாராட்டப்படுவதாக அவர் குறிப்பிட்டார். பிரதமர் திரு. நரேந்திர மோடி பேரிடர் மேலாண்மைக்கு அதிக முக்கியத்துவம் அளித்து வருவதாகவும் இதற்கு ஒடிசா அரசு முழு ஆதரவை வழங்கியுள்ளது என்றும் திரு அமித் ஷா கூறினார்.
இந்நிகழ்ச்சியில் ஒடிசா முதலமைச்சர் திரு. நவீன் பட்நாயக், மத்திய கல்வி மற்றும் திறன் மேம்பாட்டுத் துறை அமைச்சர் திரு. தர்மேந்திர பிரதான் உட்பட பலர் இந்நிகழ்ச்சியில் கலந்து கொண்டனர்.
நிதி அமைச்சகம்
மத்திய அரசு ரூ.6000 கோடி கடனாகப் பெற்று, முதல் தவணை ஜிஎஸ்டி இழப்பீடை 16 மாநிலங்களுக்கு வழங்கியது
2020-2021ம் ஆண்டுக்கான ஜிஎஸ்டி வசூலில் ஏற்பட்டுள்ள பற்றாக்குறைக்கு தீர்வு காண ஒரு சிறப்பு கடன் வாங்கும் சாளரத்தை இந்திய அரசு உருவாக்கி உள்ளது.
மத்திய நிதி அமைச்சகத்துடன் ஒருங்கிணைக்கப்பட்ட தொடர்ச்சியாக கடன் வழங்குவதற்காக சிறப்பு சாளரத்தை 21 மாநிலங்கள் மற்றும் இரண்டு யூனியன் பிரதேசங்கள் தேர்வு செய்துள்ளன.
இது தவிர, ஜிஎஸ்டி இழப்பீட்டில் 5 மாநிலங்களுக்கு எந்த பற்றாக்குறையும் ஏற்படவில்லை. இன்றைக்கு ஆந்திரா, அசாம், பீகார், கோவா, குஜராத், ஹரியானா, இமாசலப்பிரதேசம், கர்நாடகா, மத்திய பிரதேசம், மகாராஷ்டிரா, மேகாலயா, ஒடிசா, தமிழ்நாடு, திரிபுரா, உத்தர பிரதேசம், உத்தரகாண்ட் மாநிலங்களுக்கும், தில்லி, ஜம்மு& காஷ்மீர் யூனியன் பிரதேசங்களுக்கும் மத்திய அரசு ரூ.6000 கோடி கடனாகப் பெற்று முதல் தவணையாக வழங்கி உள்ளது.
இந்த கடனின் வட்டி விகிதம் 5.19 சதவிகிதமாக இருக்கும். இது வாரம் தோறும் ரூ.6000 கோடியை மாநிலங்களுக்கு வழங்கும் நோக்கத்தைக் கொண்டது. கடன் பெறும் காலம் பரவலாக 3 முதல் 5 ஆண்டுகள் இருக்கும் என்று எதிர்பார்க்கப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1667096
-----
(